**TEHNISKĀ SPECIFIKĀCIJA**

*(tehniskais piedāvājums)*

Pasūtītājs uzdod un Izpildītājs uzņemas pagatavot un piegādāt silto ēdienu - kompleksās pusdienas: zupu, otro ēdienu ar gaļu, 2 (divas) maizes šķēles, dzērienu un smalkmaizīti (turpmāk – Ēdiens) Pasūtītāja struktūrvienības - VAS “Latvijas dzelzceļš” Sliežu ceļu pārvaldes darbiniekiem sliežu ceļu remontdarbu laikā (turpmāk - Tehnoloģiskais logs), savstarpēji saskaņotajos datumos, laikā un pēc saskaņotām ēdienkartēm (turpmāk viss kopā saukts – Pakalpojums).

Pakalpojuma sniegšanas termiņš ir no līguma noslēgšanas brīža līdz **2022. gada 30. decembrim** vai līdz brīdim, kad agrāk par noteikto datumu sniegtā Pakalpojuma kopējā vērtība EUR (bez PVN) sasniedz noslēgtā līguma plānoto summu *(saskaņā ar attiecīgo sarunu procedūras priekšmeta daļas reģionu)*.

Pakalpojums tiek nodrošināts saskaņā ar Ministru kabineta 2017. gada 20. jūnija noteikumiem Nr.353 “Prasības zaļajam publiskajam iepirkumam un to piemērošanas kārtība”, Ministru kabineta 2015. gada 29. septembra noteikumiem Nr.545 “Pārtikas apritē nodarbināto personu apmācības kārtība pārtikas higiēnas jomā”, Vides aizsardzības likumu, Pārtikas aprites uzraudzības likumu, tai skaitā Eiropas Savienības regulām, kas regulē pārtikas apriti un uzraudzības kārtību un citiem spēkā esošiem normatīviem aktiem.

Nepieciešamos produktus Ēdiena pagatavošanai nodrošina Izpildītājs, kurš tiek pagatavots Izpildītāja telpās, izmantojot Izpildītāja traukus, termosus u.c. inventāru.

Izpildītājs ar savu autotransportu nodrošina Ēdiena piegādi uz Tehnoloģiskā loga vietu un Ēdiena uzglabāšanas trauku nogādāšanu atpakaļ uz Ēdiena pagatavošanas vietu. Izpildītāja rīcībā (īpašumā, valdījumā vai nomā, vai pamatojoties uz sadarbības līgumu) jābūt vismaz 1 (vienam) transportlīdzeklim. Veicot Ēdiena piegādi Izpildītājs nodrošina tā aizsardzību pret iespējamo piesārņojumu (piemēram, netīrumiem, mikroorganismiem) un ievēro šādas prasības:

* 1. Ēdienu transportē iepakojumā vai konteineros, kas nodrošina aizsardzību pret piesārņojumu;
	2. Termiski neapstrādātos un patēriņam gatavos pārtikas produktus, transportējot savstarpēji nodala;
	3. Ēdienu piegādā atsevišķos traukos - hermētiski noslēgtos termosos vai iesaiņotus, atbilstoši transportēšanas prasību standartiem;
	4. Nodrošina termosus vai citu piemērotu inventāru, kas nepieciešams silto pusdienu piegādei un atbilstošu iesaiņojuma materiālu, kas derīgs pārtikas produktiem;
	5. Ēdiena pagatavošanu un transportēšanu nodrošina atbilstoši Latvijas Republikas normatīvajos aktos noteiktajām sanitārajām, higiēnas un citu pārtikas produktu kvalitātei un ēdināšanas pakalpojumu sniegšanas noteiktajām prasībām.

Ēdienam jābūt pagatavotam piegādes dienā, ievērojot normatīvajos aktos noteiktās prasības produktu uzglabāšanai, marķējumam un realizācijai. Izmantotajiem produktiem jābūt svaigiem. Pasūtot Ēdienu, Pasūtītāja pilnvarotās personas vai viņu prombūtnes laikā viņu pienākumu izpildītājs ne mazāk kā 2 (divas) darba dienas iepriekš rakstiski saskaņo ar Izpildītāju Ēdiena piegādes vietu, datumu un laiku, darbinieku skaitu un ēdienkarti. Izpildītājs, pēc radušās nepieciešamības, nodrošina Ēdiena piegādi uz vairākām Tehnoloģisko loga vietām vienas darba dienas laikā.

Izpildītājs gādā par vienreizējiem lietošanas traukiem, Ēdienu uzglabāšanas termosiem un nozīmē savu darbinieku Ēdiena izsniegšanai.

Izpildītājs atbild par Ēdiena kvalitāti, atbilstību saskaņotajai ēdienkartei, pasūtītajam daudzumam un normatīvo aktu prasībām.